Komission kertomus - Komission vuosikertomus takuurahaston tilanteesta ja hoidosta varainhoitovuonna 2001 /* KOM/2002/0305 lopull. */





KOMISSION KERTOMUS - Komission vuosikertomus takuurahaston tilanteesta ja hoidosta varainhoitovuonna 2001 SISÄLLYSLUETTELO 1. Oikeusperustat 2. Rahaston tilanne 31.12.2001 3. Rahaston rahoittaminen 3.1. Yleisestä talousarviosta varainhoitovuonna suoritetut maksut 3.2. Rahaston rahoitusomaisuuden sijoittamisesta saadut korot 3.3. Maksuvelvoitteensa laiminlyöneiltä velallisilta perityt suoritukset 4. Rahaston varojen käyttö 4.1. Viivästyneiden erien suorittaminen 4.2. EIP:n palkkio LIITE I: Yleisestä talousarviosta takuurahastoon suoritettujen maksujen oikeusperustat 1. Määrärahasiirtoa nro 10/2001 koskevat päätökset 2. Määrärahasiirtoa nro 24/2001 koskevat päätökset 3. Määrärahasiirtoa nro 48/2001 koskeva päätös 4. Määrärahasiirtoa nro 49/2001 koskeva päätös LIITE II: EIP:n kertomus takuurahaston tilanteesta ja hoidosta - tuloslaskelma ja tase 31. joulukuuta 2001 1. Rahaston kehitys vuonna 2001 2. Rahaston tilanne 2.1. Rahaston rahoituslaskelma 31. joulukuuta 2001 2.2. Rahaston rahoitusomaisuus 31. joulukuuta 2001 3. Takuurahaston sijoitukset: kokonaistuloksen analyysi ja tarkempi erittely 3.1. Likviditeettianalyysi 3.2. Kokonaistuloksen analyysi 3.3. Tarkempi erittely 3.3.1. Rahamarkkinasijoitusten tuottoanalyysi 3.3.2. Joukkovelkakirjasalkun tuottoanalyysi LIITE III: Takuurahaston konsolidoitu tase 31. joulukuuta 2001 1. Oikeusperustat Neuvosto antoi 31 päivänä lokakuuta 1994 asetuksen (EY, Euratom) N:o 2728/94 takuurahaston perustamisesta ulkosuhteisiin liittyville hankkeille. Jos lainansaaja laiminlyö yhteisön myöntämän tai takaaman lainan takaisinmaksun, laina maksetaan takaisin takuurahastosta. Kyseisen asetuksen 6 artiklan mukaisesti komissio antoi rahaston varainhoidon Euroopan investointipankin (EIP) hoidettavaksi yhteisön ja EIP:n 23. marraskuuta 1994 Brysselissä ja 25. marraskuuta 1994 Luxemburgissa allekirjoittaman yleissopimuksen mukaisesti. Kyseisen yleissopimuksen 8 artiklan 2 kohdassa määrätään, että EIP toimittaa komissiolle kunkin vuoden maaliskuun 1 päivään mennessä kertomuksen rahaston tilanteesta ja hoidosta sekä rahaston edellisen vuoden tuloslaskelman ja taseen. Ote varainhoitovuoden 2001 kertomuksesta on liitteessä II. Rahaston perustamisasetuksen 7 artiklassa säädetään, että komissio toimittaa viimeistään seuraavan varainhoitovuoden maaliskuun 31 päivänä Euroopan parlamentille, neuvostolle ja tilintarkastustuomioistuimelle vuosikertomuksen rahaston tilanteesta ja hoidosta edellisenä varainhoitovuotena. 2. Rahaston tilanne 31.12.2001 Varainhoitovuoden 2001 lopussa rahaston varat olivat yhteensä 1 775 228 997,43 euroa (liite II). Summaan sisältyvät seuraavat rahaston perustamisesta lähtien kertyneet määrät: - maksut rahastoon (2 031 879 500,00 euroa) - päättyneiden varainhoitovuosien tulokset (379 604 451,63 euroa), joissa on huomioitu provisiot ja myöhästyneistä takaisinmaksuista perityt viivästyskorot - myöhästyneet suoritukset yhteisön ulkopuolisilta mailta (568 217 579,44 euroa) - maksamattomista EIP:n palkkioista johtuvat velat (805 405,80 euroa) - takausvaateisiin perustuvat vähennykset (468 662 140,15 euroa) ja takuurahaston ylijäämän palautukset talousarvioon (637 060 000,00 euroa). Rahaston kumulatiiviset varat vähennettynä EIP:lle maksettavalla palkkiolla olivat 31. joulukuuta 2001 yhteensä 1 774 423 951,63 euroa. Konsolidoidun taseen loppusumma (liite III) eli 1 775 228 997,24 euroa muodostuu pääasiassa 475 100 000,00 euron määräaikaisista pankkisaamisista (pankkitalletukset), 25 491 970,66 euron vaadittaessa maksettavista pankkisaamisista (avistatili) ja 1 244 130 504,71 euron arvopaperisalkusta. Rahaston perustamisasetuksen 3 artiklassa säädetään, että rahaston varojen on saavutettava tarkoituksenmukainen taso, ja tavoitesummaksi vahvistetaan 9 prosenttia kuhunkin toimenpiteeseen liittyvien yhteisön pääomasitoumusten kokonaismäärästä, johon lisätään maksamattomat erääntyneet korot. Yhteisön ulkopuolisille maille myönnettyjen luottojen ja lainatakausten määrä lisättynä maksamattomilla erääntyneillä koroilla oli 31. joulukuuta 2001 yhteensä 15 577,34 miljoonaa euroa, josta 147,69 miljoonaa euroa oli maksamattomia erääntyneitä korkoja. Asetuksessa määritelty rahaston varojen ja pääomasitoumusten suhde oli 11,39 prosenttia eli suurempi kuin takuurahaston perustamisasetuksessa mainittu 9 prosentin tavoitesumma. Tämän vuoksi rahaston ylijäämä on palautettava yhteisöjen yleiseen talousarvioon; asetuksen 3 artiklan 3 kohdan mukaisesti näin on tehtävä aina kun rahasto saavuttaa tavoitesumman. Talousarvioon palautettava määrä on 372,46 miljoonaa euroa. Rahaston varojen muodostumisen ja käytön kehitys vuonna 2001 esitetään yksityiskohtaisesti seuraavissa luvuissa. 3. Rahaston rahoittaminen 3.1. Yleisestä talousarviosta varainhoitovuonna suoritetut maksut Takuurahaston perustamisesta ulkosuhteisiin liittyville hankkeille annetun asetuksen muuttamisesta 25 päivänä toukokuuta 1999 annetun asetuksen 1 artiklassa täsmennetään, että rahaston varoja kartutetaan yleisestä talousarviosta suoritettavilla maksuilla, jotka ovat 9 prosenttia luottojen ja lainatakausten pääoma-arvosta, kunnes rahasto saavuttaa tavoitesumman. Asetuksen kyseisessä artiklassa säädetään, että jos rahaston varat ovat maksulaiminlyönnistä aiheutuneiden takausvaateiden vuoksi alle 75 prosenttia tavoitesummasta, suoritettavien määrien osuutta nostetaan uusien toimenpiteiden osalta 10 prosenttiin. Maksusuorituksia koskevien yksityiskohtaisten sääntöjen oikeusperustat esitetään liitteessä I. Talousarviota koskevasta kurinalaisuudesta 31 päivänä lokakuuta 1994 tehdyssä neuvoston päätöksessä säädetään, että yleiseen talousarvioon voidaan merkitä varaus luottoja ja lainatakauksia varten. Vuonna 2001 kyseiseen varaukseen merkittiin 208 miljoonan euron alustavat määrärahat. Tämä budjettikohta on tarkoitettu takuurahaston kartuttamiseen, ja se käytetään suorittamalla määrärahasiirtoja takuurahaston maksuja koskevaan budjettikohtaan. Edellä mainittujen oikeusperustojen nojalla budjettivallan käyttäjä hyväksyi vuonna 2001 neljä takuurahaston kartuttamiseen tarkoitettua määrärahasiirtoa, joiden kokonaismäärä oli 207 176 000 euroa. - Määrärahasiirto nro 10/2001 oli 169 151 000 euroa. Tämä ensimmäinen siirto tehtiin varainhoitovuoden alussa takuurahaston kartuttamiseksi, ja se perustui neuvoston 24 päivänä tammikuuta 1994, 19 päivänä toukokuuta 1998 ja 22 päivänä joulukuuta 1999 tekemiin päätöksiin ja yksityiskohtaisiin suorituksia koskeviin sääntöihin, joista säädetään takuurahaston perustamisasetuksen liitteessä. - Määrärahasiirto nro 24/2001 oli 20 250 000 euroa. Tämä toinen takuurahaston kartuttamiseksi suoritettu siirto perustui neuvoston 16 päivänä heinäkuuta 2001 hyväksymiin lainatoimiin. Kyseistä määrärahasiirtoa koskevat päätökset esitetään liitteessä I. - Määrärahasiirto nro 49/2001 oli 8 775 000 euroa. Tämä kolmas takuurahaston kartuttamiseksi suoritettu siirto perustui neuvoston 6 päivänä marraskuuta 2001 hyväksymiin lainatoimiin. Kyseistä määrärahasiirtoa koskevat päätökset esitetään liitteessä I. - Määrärahasiirto nro 48/2001 oli 9 000 000 euroa. Tämä neljäs takuurahaston kartuttamiseksi suoritettu siirto perustui neuvoston 6 päivänä marraskuuta 2001 hyväksymiin lainatoimiin. Kyseistä määrärahasiirtoa koskeva päätös esitetään liitteessä I. Vuoden neljästä määrärahasiirrosta ensimmäinen suoritettiin rahastolle elokuussa, toinen marraskuussa ja seuraavat kaksi joulukuussa 2001. 3.2. Rahaston rahoitusomaisuuden sijoittamisesta saadut korot Rahaston rahoitusomaisuus sijoitetaan niiden varainhoitoperiaatteiden mukaan, joista määrätään yhteisön ja EIP:n välisen yleissopimuksen liitteessä. Sijoitusperiaatteisiin kuuluu, että rahaston ensimmäisten toimintavuosien aikana ja niin kauan kuin sijoitettu kokonaismäärä on alle 300 miljoonaa ecua, rahasto toimii rahamarkkinarahastona ja sijoittaa ainoastaan lyhytaikaisiin instrumentteihin, joiden erääntymisaika on enintään yksi vuosi. Koska sijoitettu rahastomäärä oli yli 300 miljoonaa ecua vuonna 1995, komissio päätti EIP:n suostumuksella muuttaa sijoitusperiaatteita vuoden 1996 alussa. Uudet yksityiskohtaiset säännöt perustuvat siihen, että kolmannes varoista voidaan sijoittaa vuodeksi ja kaksi kolmannesta enintään kymmeneksi vuodeksi ja että lyhytaikaisten sijoitusten vähimmäismäärä on edelleen 150 miljoonaa euroa. Joka tapauksessa periaatteena on, että rahoitusomaisuus voidaan sijoittaa keskimäärin enintään viideksi vuodeksi. Komission ja EIP:n yhteisellä sopimuksella laadittiin luettelo pankeista, joihin talletuksia voidaan tehdä. Alkuperäistä luetteloa on komission suostumuksella jouduttu tarkistamaan usein, koska talletuspankkien luokitukset muuttuvat. Suurin osa kyseisistä pankeista kuuluu euron selvitysjärjestelmään. Niiden Moody's-luokitus on vähintään A1 pitkällä aikavälillä ja P1 lyhyellä aikavälillä. Näihin pankkeihin tehtävissä sijoituksissa sovelletaan sääntöjä, joiden tarkoituksena on turvata riskien hajauttaminen. Pankkitalletuksista, takuurahaston tililtä ja arvopaperisijoituksista saadut korot olivat vuonna 2001 yhteensä 74 075 440,41 euroa, josta - pankkitalletusten osuus oli 21 824 796,33 euroa. Kyseessä on tilanne 31. joulukuuta 2001, ja määrässä on mukana pankkitalletusten muodossa tehdyistä sijoituksista saadut korot (23 175 406,99 euroa) ja vuonna 2001 kertyneiden korkojen muutos (-1 350 610,66 euroa). Kertyneillä koroilla tarkoitetaan korkoja, jotka maksetaan rahastoon vasta sijoitusten eräpäivinä eikä varainhoitovuoden lopussa. Kirjanpitoon 31. joulukuuta 2001 mennessä viedyistä, kertyneistä koroista (2 720 154,34 euroa) vähennetään vuonna 2000 kirjatut ja vuonna 2001 saadut korot (4 070 765,00 euroa). - käyttötilien osuus oli 159 108,52 euroa, joka vastaa avistatilille kirjattuja korkoja. - arvopaperisalkun osuus oli 52 091 535,56 euroa. Arvopaperisijoitusten korot kertyvät arvopaperimuodossa tehdyistä sijoituksista, joihin sovelletaan sen yleissopimuksen sijoitusperiaatteita, jolla EIP valtuutettiin toimimaan rahaston varainhoitajana. Näistä tuloista on kuitenkin vähennettävä varainhoitovuodelle kohdistettavaa hankinta-arvon ja lunastusarvon erotusta vastaava 3 547 010,86 euron erä, joka suhteutetaan salkussa olevien arvopapereiden jäljellä olevaan erääntymisaikaan (vastaa jaksotettua preemiota tai hinnanalennusta, joka on kirjattu tuloslaskelmaan). Korkotuotot esitetään varainhoitovuoden tuloksessa. 3.3. Maksuvelvoitteensa laiminlyöneiltä velallisilta perityt suoritukset Silloin kun rahasto on suorittanut maksun takausvaateen perusteella, takaisinmaksun laiminlyöneiden maiden myöhästyneet suoritukset käytetään rahaston kartuttamiseksi. Suorituksista kertyi varoja yhteensä 568 217 579,44 euroa (ks. liitteen II kohta 2.1.) 4. Rahaston varojen käyttö 4.1. Viivästyneiden erien suorittaminen Vuonna 2001 rahastosta maksettiin takausvaateen perusteella kaksi suoritusta, joiden määrä oli yhteensä 9 746 825,23 euroa (ks. liitteen II kohta 2.1.). 4.2. EIP:n palkkio Komission ja EIP:n välisen, rahaston hoitoa koskevan yleissopimuksen 6 artiklassa määrätään, että EIP:n vuosipalkkio on 0,125 prosenttia rahaston keskimääräisestä kuukausittaisesta rahoitusomaisuuden arvosta. Palkkion määrä tarkistetaan sen vuoden lopussa, jonka aikana rahaston rahoitusomaisuus saavuttaa 300 miljoonaa ecua, ja viimeistään kolmen vuoden kuluessa ensimmäisen maksun suorittamisesta rahastoon. Samalla otetaan huomioon mm. rahaston toiminnan kehitys. Koska rahoitusomaisuuden määrä saavutti 300 miljoonaa ecua vuoden 1995 lopulla, EIP:n palkkion määrää tarkistettiin. Kun otetaan huomioon pankin hankkima kokemus varainhoidon vaatimasta työstä, 17. ja 23. syyskuuta 1996 tehdyillä yleissopimuksen muutoksilla vuosipalkkiota alennettiin 0,05 prosenttiin rahoitusomaisuuden määrästä. Laskentaperustetta sovellettiin takautuvasti 31. päivästä joulukuuta 1994. Vuodeksi 2001 EIP:n palkkio vahvistettiin 805 045,80 euroksi, joka sisällytettiin tuloslaskelmaan ja kirjattiin taseen vastattaviin siirtovelkana. Siirtovelka maksetaan EIP:lle vuoden 2002 ensimmäisten kuuden kuukauden aikana. LIITE I Yleisestä talousarviosta takuurahastoon suoritettujen maksujen oikeusperustat Takuurahaston perustamisasetuksen liitteessä esitetään takuurahastoon suoritettavia maksuja koskevat yksityiskohtaiset säännöt ja säädetään, että kun on kyse varainhankinnasta/luotonannosta tai rahoituslaitoksille myönnettävistä lainatakauksista osana usealle vuodelle jakautuvaa puitejärjestelmää, jonka tavoite on liiketaloudellinen ja rakenteellinen, maksut rahastoon suoritetaan vuosierinä komission ehdotukseen liitettävässä rahoitusselvityksessä ilmoitettujen vuosittaisten määrien perusteella, joita voidaan tarvittaessa mukauttaa neuvoston päätöksellä. Kun on kyse yhteisön muusta varainhankinnasta/luotonannosta (esim. yhteisön ulkopuolisten maiden maksutaseiden tukemiseen tarkoitetut luotot, jotka voidaan maksaa yhtenä tai useampana eränä), rahastoon suoritettava määrä lasketaan sen lainaoperaation kokonaismäärän perusteella, josta neuvosto tekee päätöksen. Vuonna 2001 näiden yksityiskohtaisten sääntöjen nojalla tehtiin neljä määrärahasiirtoa. 1. Määrärahasiirtoa nro 10/2001 koskevat päätökset Kaikkia Välimeren alueen maita koskeva rahoitusyhteistyö: - Neuvoston päätös, tehty 24 päivänä tammikuuta 1994, 115 miljoonan ecun lainan myöntämisestä Syyrialle kolmeksi vuodeksi. - Neuvoston päätös, tehty 19 päivänä toukokuuta 1998, yhteisön takuun myöntämisestä Euroopan investointipankille entisessä Jugoslavian tasavallassa Makedoniassa toteutettaviin hankkeisiin liittyvistä lainoista mahdollisesti aiheutuvien tappioiden varalta ja yhteisön takuun myöntämisestä Euroopan investointipankille yhteisön ulkopuolella (Keski- ja Itä-Euroopan maissa, Välimeren alueen maissa, Latinalaisessa Amerikassa ja Aasiassa sekä Etelä-Afrikassa) toteutettaviin hankkeisiin liittyvistä lainoista mahdollisesti aiheutuvien tappioiden varalta 14 päivänä huhtikuuta 1997 tehdyn päätöksen 97/256/EY muuttamisesta. - Neuvoston päätös, tehty 22 päivänä joulukuuta 1999, yhteisön takuun myöntämisestä Euroopan investointipankille yhteisön ulkopuolisiin hankkeisiin myönnetyistä lainoista aiheutuvien tappioiden varalta (Keski- ja Itä-Eurooppa, Välimeren maat, Latinalainen Amerikka ja Aasia sekä Etelä-Afrikan tasavalta). Lainojen enimmäismäärä on 18 410 miljoonaa euroa, ja ne myönnetään seitsemän vuoden aikana 1 päivästä helmikuuta 2000 alkaen Keski- ja Itä-Euroopan maiden, Välimeren alueen maiden sekä Latinalaisen Amerikan ja Aasian osalta, ja 1 päivästä heinäkuuta 2000 alkaen Etelä-Afrikan tasavallan osalta. Takuu päättyy kaikkien alueiden osalta 31 päivänä tammikuuta 2007. 2. Määrärahasiirtoa nro 24/2001 koskevat päätökset Neuvoston päätös (2001/549/EY), tehty 16 päivänä heinäkuuta 2001, makrotaloudellisen rahoitusavun myöntämisestä. Jugoslavian liittotasavallalle lainan muodossa myönnettävän tuen määrä on 225 miljoonaa euroa. 3. Määrärahasiirtoa nro 49/2001 koskeva päätös Neuvoston päätös, tehty 6 päivänä joulukuuta 2001, päätöksen 2000/24/EY muuttamisesta yhteisön Euroopan investointipankille myöntämän takuun ulottamiseksi koskemaan Jugoslavian liittotasavallassa toteutettaviin hankkeisiin liittyviä lainoja. Lainojen yhteismäärä on enintään 350 miljoonaa euroa, josta 150 miljoonaa euroa on osoitettu vuodelle 2001. 4. Määrärahasiirtoa nro 48/2001 koskeva päätös Neuvoston päätös (2001/777/EY), tehty 6 päivänä marraskuuta 2001 yhteisön takauksen myöntämisestä Euroopan investointipankille pohjoisen ulottuvuuden puitteissa Venäjän Itämeren altaan valituille ympäristöhankkeille myönnetyistä erityislainoista aiheutuvien tappioiden varalta. Lainan yhteismäärä on enintään 100 miljoonaa euroa. LIITE II Takuurahasto - toimintakertomus 31. joulukuuta 2001 1. Rahaston kehitys vuonna 2001 1.1. Rahoitusomaisuus oli yhteensä 1 744,7 miljoonaa euroa 31. joulukuuta 2001 (vrt. kohta 2.2), kun se oli 1 410,1 miljoonaa euroa 31. joulukuuta 2000, joten se on kasvanut 334,6 miljoonalla eurolla. >VIITTAUS KAAVIOON> Kuvio 1: Rahoitusomaisuuden kehitys vuonna 2001 1.2. Vuonna 2001 rahaston varat karttuivat yhteensä 207,2 miljoonalla eurolla. Elokuun 29. heinäkuu 2001 rahasto sai 3,8 miljoonaa euroa, joka muodostui komissiolle palautetuista rahaston ylijäämävaroista 31. joulukuuta 2000 (165,4 miljoonaa euroa) ja rahaston varojen kartuttamisesta 169,2 miljoonalla eurolla. Joulukuun 27. päivänä 2001 suoritetun 17,8 miljoonan euron ja joulukuun 28. päivänä 2001 suoritetun 20,2 miljoonan euron jälkeen rahaston varat olivat kasvaneet yhteensä 207,2 miljoonalla eurolla vuonna 2001. 1.3. Tuottojakauman suhde vastaa omaisuuserien jakautumista joukkovelkakirjoihin (2/3) ja rahamarkkinasijoituksiin (1/3) siten, kuin Euroopan investointipankki ja komissio ovat sopineet. Varainhoidon tulos oli 69,6 miljoonaa euroa 31. joulukuuta 2001, kun se oli 57,4 miljoonaa euroa 31. joulukuuta 2000. Joukkovelkakirjasalkun tuotot (joista on vähennetty jaksotetut preemiot/hinnanalennukset) olivat 48,5 miljoonaa euroa eli 69 prosenttia 31. joulukuuta 2001 kirjatusta tuloksesta. Rahamarkkinasalkun tuotot olivat 21,8 miljoonaa euroa eli 31 prosenttia kokonaistuloksesta. 2. Rahaston tilanne 2.1. Rahaston rahoituslaskelma 31. joulukuuta 2001 Takuurahaston saldoksi muodostui 1 494 miljoonaa euroa 31. joulukuuta 2001, kun se oli edellisen vuoden vastaavana ajankohtana 1 221 miljoonaa euroa, joten se kasvoi 273 miljoonalla eurolla eli yli 22 prosenttia. Tähän kehitykseen vaikuttivat seuraavasta taulukosta ilmenevät muutokset: >TAULUKON PAIKKA> Rahaston takausvaateisiin perustuvat suoritukset olivat 9,7 miljoonaa euroa vuonna 2001. Maksunsa laiminlyöneiltä velallisilta takaisinperityt, takuurahaston suorittamat määrät olivat 241,2 miljoonaa euroa vuonna 2001. 2.2. Rahaston rahoitusomaisuus 31. joulukuuta 2001 Rahaston rahoitusomaisuus oli 31. joulukuuta 2001 yhteensä 1 744,7 miljoonaa euroa, ja se jakautui seuraavassa esitetyllä tavalla. Rahaston valuuttana on ainoastaan euro. - 475,1 miljoonan euron rahamarkkinasalkku (pankkien väliset talletukset) - 25,5 miljoonan euron käyttötili [1] [1] Poikkeuksellinen tilanne, joka johtui joulukuun lopussa 2001 tilille maksetusta 20 miljoonan euron määrästä, joka oli tarkoitus sijoittaa uudelleen rahamarkkina- ja/tai joukkovelkakirjainstrumentteihin. - 1 244,1 miljoonan euron sijoitussalkku (kiinteä- ja vaihtuvakorkoiset arvopaperit) (katso kohdan 3.1. taulukko). 3. Takuurahaston sijoitukset: kokonaistuloksen analyysi ja tarkempi erittely 3.1. Likviditeettianalyysi Sijoitussalkulle oli tunnusomaista kiinteäkorkoisten instrumenttien osuuden kasvattaminen siten, kuin Euroopan investointipankin ja komission yksiköt sopivat vuonna 2001: viimeisellä vuosineljänneksellä toteutettiinkin strategiaa, jonka mukaan edellä mainittujen instrumenttien osuutta kasvatettiin ja sijoitusaikaa pidennettiin. Voidaankin todeta, että vuoden lopussa kiinteäkorkoisten osuus oli lähes kaksi kolmasosaa joukkovelkakirjasijoituksista, kun edellisvuosien strategiassa niiden osuudeksi vahvistettiin noin 50 prosenttia. Näiden sijoitusten maturiteetti on lähes 3,5 vuotta, kun aikaisempi taso oli 2,20-2,50 vuotta, samalla kun sijoituksissa on noudatettu 0-10 vuoden aikajakaumaa (aikaisempina vuosina sallittu enimmäismaturiteetti oli viisi vuotta). Takuurahaston rahoitusomaisuus jakautui vuonna 2001 seuraavasti >TAULUKON PAIKKA> 3.2. Kokonaistuloksen analyysi Takuurahasto on koko toiminnallaan saavuttanut 69,6 miljoonan euron kirjanpidollisen nettotuoton, joka merkitsee 4,49 prosentin keskimääräistä kokonaistuottoa [2] 1 529 miljoonan euron keskipääomalle. Kauden kolmen kuukauden EURIBID-viitekorko oli 4,14 prosenttia, jolloin positiiviseksi kokonaiskorkoeroksi (spread) saadaan 35 peruspistettä yli vertailuarvon (benchmark) (vrt. kohta 3.3.1). [2] Kokonaistuoton laskenta perustuu oletukseen, että vuodessa on 360 päivää. Talletusten ja arvopaperisijoitusten tuotot jakautuvat 31. joulukuuta 2001 seuraavasti. >TAULUKON PAIKKA> 3.3. Tarkempi erittely 3.3.1. Rahamarkkinasijoitusten tuottoanalyysi Rahamarkkinasijoitusten keskituotto oli 4,45 prosenttia vuonna 2001, kun vertailuarvon keskituotto oli 4,14 prosenttia. Vuoden 2001 korkoeroksi saadaan näin laskemalla 31 peruspistettä yli vaihtuvan viitekoron, joka on vuoden 2001 kolmen kuukauden EURIBID-korko [3], kun korkoero oli 13 peruspistettä vuonna 2000. On huomattava, että tässä korkoerossa ei ole mukana operaation alkuvaiheessa saatu marginaali, jota ei oteta huomioon tuoton laskennassa. [3] Talletusten "korkoerolla" mitataan saadun pankkien välisen talletuskoron ja kolmen kuukauden EURIBID-viitekorkoa vastaavan vaihtuvan päivittäin noteeratun vertailuarvon välistä erotusta. >TAULUKON PAIKKA> Realisoidut pankkien väliset rahamarkkinatalletukset tuottivat vuonna 2001 (kaudella tammikuu - joulukuu) 21,8 miljoonan euron koron 480 miljoonan euron keskipääomalle. * Tuoton ja viitekoron kehitys vuonna 2001 * Taulukosta käy ilmi lyhytaikaisten talletusten korko kolmen kuukauden EURIBID-viitekorkoon verrattuna. >VIITTAUS KAAVIOON> Kuvio 2: Tuoton kehitys suhteessa vertailuarvoon Lyhyiden korkojen laskiessa rahamarkkinasalkun tuotto on yleensä vertailuarvoa korkeampi, kun taas absoluuttisina lukuina salkun kokonaistuotto seurasi markkinoiden liikkeitä ja laski 1,42 prosenttia vuonna 2001. On huomattava, että Euroopan keskuspankin ohjauskorot laskivat vuoden aikana 150 peruspistettä eli 4,75 prosentista 3,25 prosenttiin. Kun otetaan huomioon vuoden 2000 vastakkainen tilanne (ohjauskorot nousivat kolmesta prosentista 4,75 prosenttiin), voidaan mielenkiinnolla todeta, että kahden vuoden syklissä rahamarkkinoiden korot ja tuotot ovat tasoittuneet. Vuosien 2000 ja 2001 kumuloitu keskituotto oli yhteensä 4,98 prosenttia ja korkoero 17 peruspistettä. * Rahalaitosprofiili Euroopan yhteisön ja EIP:n välisessä takuurahaston hoitoa koskevassa yleissopimuksessa määrätään, että kaikki talletukset on tehtävä sellaisiin rahalaitoksiin, joilla on vähintään A1-luottokelpoisuusluokitus. >VIITTAUS KAAVIOON> Kuvio 3: Lyhytaikaiset sijoitukset rahalaitosten luottokelpoisuuden mukaan 31. joulukuuta 2001. EIP:n tarkoituksena on jakaa talletukset tasaisesti kaikkiin Euroopan unionin jäsenvaltioihin, ja se pyrkii samalla mahdollisimman hyvään tuottoon. 3.3.2. Joukkovelkakirjasalkun tuottoanalyysi Pitkäaikaiseksi sijoitussalkuksi tarkoitettu arvopaperisalkku muodostuu euromääräisistä arvopapereista, jotka pyritään säilyttämään salkussa niiden lopulliseen eräpäivään saakka; 31. joulukuuta 2001 kiinteäkorkoiset arvopaperit, joiden jäljellä oleva erääntymisaika oli kolmesta kuukaudesta yhteen vuoteen, olivat yhteensä 108,3 miljoonaa euroa, muut kiinteäkorkoiset arvopaperit, joiden jäljellä oleva erääntymisaika oli vuodesta kymmeneen vuoteen, olivat yhteensä 775,7 miljoonaa euroa, ja vaihtuvakorkoiset arvopaperit olivat yhteensä 360,1 miljoonaa euroa. Salkun tuotto oli 31. joulukuuta 2001 mennessä 48,5 miljoonaa euroa. Tulos muodostuu seuraavista eristä: Saadut korot // 52 091 535,56 Preemioiden/hinnanalennusten jaks // 3 547 010,86 // 48 544 524,70 Arvopaperit kirjataan salkkuun hankintahintaan. Kirjanpitoon viedyn hinnan ja lunastusarvon välinen ero on preemio/hinnanalennus, joka jaksotetaan tasasuhteessa kunkin arvopaperin jäljellä olevalle erääntymisajalle. Sijoitussalkun nimellisarvo oli 31. joulukuuta 2001 yhteensä 1 231,3 miljoonaa euroa ja kirjanpitoarvo 1 244,1 miljoonaa euroa (preemioiden ja hinnanalennusten jaksotuksen jälkeen). Sijoitussalkun kirjanpidollinen tuotto oli 31. joulukuuta 2001 yhteensä 4,61 prosenttia [4], kun se oli 4,34 prosenttia 31. joulukuuta 2000. Kun otetaan huomioon kokonaisvertailuarvona käytettävä viitekorko (joka muodostuu Salomon-indeksistä kiinteäkorkoisten arvopapereiden osalta [5] ja kolmen kuukauden euribidkorosta vaihtuvakorkoisten arvopapereiden osalta), kokonaiskorkoero on 35 peruspistettä positiivinen suhteessa 4,26 prosentin yhdistetyn vertailuarvon tuottoon (vrt. liite 2). Positiivinen tulos selittyy suurelta osin vuoden 2001 yleisellä korkojen laskulla. Uudet sijoitukset on tehty valtaosin arvopapereihin, joiden maturiteetit ovat viidestä kymmeneen vuoteen, mikä on pidentänyt merkittävästi salkun sijoitusaikaa. On kuitenkin pidettävä mielessä, että vertailuarvon tuotto heijastaa havaittuja korkomuutoksia, kun taas salkun tuotto heijastaa hankintahintoihin perustuvaa keskituottoa. [4] Sijoitussalkun tuoton laskenta perustuu oletukseen, että vuodessa on 365 päivää. [5] Euroopan investointipankin ja komission uuden strategian virallistamisen jälkeen vertailuarvoa muutetaan, jotta se heijastaisi sijoitusaikojen pidentämistä ja mahdollisuutta sijoittaa maturiteetiltaan kymmenen vuoden instrumentteihin. Saksan valtion liikkeellelaskemien joukkovelkakirjojen korkokehitystä 2001 kuvaava taulukko (lähde Bloomberg): >TAULUKON PAIKKA> Tiedoksi: sijoitussalkun markkina-arvo oli 1 248,8 miljoonaa euroa 31. joulukuuta 2001, kun salkun kirjanpitoarvo oli 1 244,1 miljoonaa euroa (preemioineen ja hinnanalennuksineen), joten piilevä arvonnousu oli 4,70 miljoonaa euroa, kun taas 31. joulukuuta 2000 piilevä arvonlasku oli 0,5 miljoonaa euroa ja kirjanpitoarvo 919,3 miljoonaa euroa. * Markkina-arvon kehittyminen kirjanpitoarvon suhteen vuonna 2001 >VIITTAUS KAAVIOON> Kuvio 5: Markkina-arvon kehittyminen kirjanpitoarvon suhteen vuonna 2001 * Salkun jakautuminen kiinteäkorkoisiin ja vaihtuvakorkoisiin arvopapereihin >VIITTAUS KAAVIOON> Kuvio 6 : Sijoitussalkun jakautuminen kiinteäkorkoisiin ja vaihtuvakorkoisiin arvopapereihin 31.12.2001 * Sijoitussalkun takaisinmaksuprofiili: >VIITTAUS KAAVIOON> Kuvio 7: Sijoitussalkku: takaisinmaksuprofiili 31.12.2001 * Kiinteäkorkoiset arvopaperit erääntyvät viimeistään 18. toukokuuta 2011. * Liikkeeseenlaskijaprofiili Rahaston salkussa olevien arvopaperien on täytettävä seuraavat vaatimukset: - Ne ovat joko Euroopan unionin valtioiden tai Euroopan unionin takaamien laitosten, G10-valtioiden tai ylikansallisten laitosten liikkeeseenlaskemia tai - muun sellaisen suvereenin valtion liikkeeseenlaskemia, jonka luottokelpoisuusluokitus on vähintään Aa3 tai - liikkeeseenlaskijana on jokin muu taho, jonka luottokelpoisuusluokitus on Aaa. Liikkeeseenlaskijat jakautuivat 31. joulukuuta 2001 seuraavasti: >VIITTAUS KAAVIOON> Kuvio 8: Sijoitussalkku: liikkeeseenlaskijat 31.12.2001 TAKUURAHASTON SIJOITUSSALKUN TULOS >VIITTAUS KAAVIOON> >VIITTAUS KAAVIOON> >VIITTAUS KAAVIOON> LIITE III Takuurahaston konsolidoitu tase 31. joulukuuta 2001 Joulukuun 31. päivän 2001 konsolidoitu tase täydentää liitteessä II esitettyä takuurahaston tilannekatsausta. Voidaan todeta, että rahaston tilanne ja konsolidoitu tase vastaavat kirjanpidollisesti toisiaan siltä osin kuin on kyse yhteisön myöntämistä tai takaamista lainoista johtuvista saamisista, jotka muodostuvat joko kolmansien maiden erääntyneistä, viivästyneistä lainapääomista tai -koroista tai viivästyskoroista, jotka rahasto on suorittanut takausvaateen perusteella, ja 31. joulukuuta 2001 mennessä kertyneistä, maksamattomista viivästyskoroista, jotka on peritty takaisin. TAKUURAHASTON KONSOLIDOITU TASE 31. JOULUKUUTA 2001 >TAULUKON PAIKKA> (1) Rahastosta maksetut pääomat, korot ja viivästyskorot. (2) Vähennettynä 637,1 miljoonan euron kumuloidulla ylijäämällä, joka palautettiin Euroopan yhteisöjen yleisen talousarvion tulotaulukon erityiseen budjettikohtaan takuurahaston perustamisasetuksen (2728/94) 3 artiklan mukaisesti. (3) Vuonna 2001 saatu Jugoslavian liittotasavallan osuus yhteensä 99 555 439,29 euron koroista, jotka perittiin myöhästyneistä, maksettaviksi vaadituista suorituksista, jotka oli kirjattu edellisille vuosille.